Številka: 352-20/2024-2030-14

Datum: 14. 1. 2025

Zadeva: POVABILO K ODDAJI PONUDBE ZA NAJEM OPREMLJENIH POSLOVNIH PROSTOROV ZA OKROŽNO DRŽAVNO TOŽILSTVO V MARIBORU

Na podlagi 4.a točke prvega odstavka 27. člena Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) [14/18](http://www.uradni-list.si/1/objava.jsp?sop=2018-01-0588), 121/21, 10/22, 74/22– odl. US, 100/22 – ZNUZSZS, 28/23 in 88/23 – ZOPNN-F) **in** 82. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) Ministrstvo za pravosodje vabi vse zainteresirane ponudnike k oddaji ponudbe za oddajo v najem opremljenih poslovnih prostorov za potrebe poslovanja Okrožnega državnega tožilstva v Mariboru za nedoločen čas, skladno s sledečo tehnično specifikacijo.

1. **Predmet zbiranja ponudb:**

Predmet zbiranja ponudb je najem opremljenih poslovnih prostorov, ki izpolnjujejo zahteve iz predmetnega povabila in so tako primerni za poslovanje Okrožnega državnega tožilstva v Mariboru (v nadaljevanju: ODT Maribor) za nedoločen čas.

ODT Maribor posluje na lokaciji Ulica talcev 24, Maribor, vendar obstoječi poslovni prostori ne zadoščajo prostorskim potrebam predmetnega organa. Skladno z obveznostjo ministrstva iz 2. točke 158. člena Zakona o državnem tožilstvu, ki določa, da v zadeve pravosodne uprave sodi tudi zagotavljanje prostorskih pogojev, vključno z zagotavljanjem sredstev za najemnine za najete prostore državnih tožilstev, ministrstvo objavlja navedeno povabilo za zagotovitev dodatnih prostorskih kapacitet za delovanje ODT Maribor.

**2. Okvirne zahteve:**

1. Poslovni prostori se lahko nahajajo v ožjem središču Maribora ali v razširjenem centru Maribora. Zaželeno je, da so poslovni prostori locirani v neposredni bližini naslova na katerem že posluje Okrožno državno tožilstvo v Mariboru, vendar ne dlje kot v radiju 400 metrov od tega naslova. Lokacija mora biti dostopna z linijami mestnega avtobusnega prometa, pri čemer mora biti pred poslovno stavbo omogočen neposredni dostop z osebnimi vozili.

Poslovni prostori se morajo nahajati v stavbi, ki je namenjena poslovni dejavnosti.

Stavba mora imeti urejen dostop za gibalno ovirane osebe in pridobljeno energetsko izkaznico, ki izkazuje energetsko učinkovitost stavbe v skladu z Uredbo o upravljanju z energijo v javnem sektorju (Uradni list RS, št. 52/16, 116/20 in 158/20 – ZURE).

1. Poslovni prostori se morajo nahajati v stavbi, ki ima uporabno dovoljenje in je namenjena zgolj poslovni dejavnosti ter morajo predvsem iz varnostnih razlogov predstavljati zaključeno celoto. V primeru več različnih uporabnikov iste poslovne stavbe mora biti zagotovljena ustrezna ločenost prostorov in zagotovljen svoj vhod za potrebe ODT Maribor.
2. Poslovni prostori morajo biti urejeni in opremljeni skladno s potrebami ODT Maribor, ki so razvidne iz tega povabila. Prostori morajo biti tudi primerno ogrevani in hlajeni. Ob vhodu v poslovne prostore mora biti izvedena predpriprava za namestitev registratorja za delovni čas.
3. Vse prilagoditve poslovnih prostorov zahtevam ODT Maribor, vključno z vso potrebno opremo, so zajete v ceni najema. Prilagoditve, ki bi jih izvedel najemodajalec v ponujeni poslovni stavbi oziroma poslovnih prostorih ne smejo biti v takem obsegu, da bi terjale izdajo gradbenega dovoljenja in posledično vnovično pridobitev uporabnega dovoljenja za obstoječo poslovno stavbo.
4. Upravljanje poslovne stavbe mora biti zagotovljeno s strani lastnika poslovne stavbe oz. najemodajalca ali upravnika.
5. Zagotavljanje varnosti:

* v vseh prostorih mora biti nameščen protivlomni in protipožarni sistem (sistem za avtomatsko odkrivanje in javljanje požara) s prenosom signala na VNC;
* videonadzorni sistem mora omogočiti pregled dogajanja ob vhodih v poslovno stavbo in v glavnih komunikacijskih jedrih;
* dostop do poslovnih prostorov mora biti omogočen s kartično kontrolo pristopa, zagotovljena mora biti tudi kontrola pristopa prehodov v posamezna nadstropja (če bodo poslovni prostori v več nadstropjih);
* dodaten alarm mora biti nameščen za vhodom v prostore, panik stikalo mora biti nameščeno pod mizo v sejni sobi;
* tehnično varovanje poslovne stavbe se mora izvajati 24 ur vsak dan;
* vgrajeni sistemi tehničnega varovanja morajo biti zgrajeni v skladu z obveznimi standardi in predpisi, ki urejajo zagotavljanje varnosti na sodiščih, poskrbljeno mora biti za njihovo redno in investicijsko vzdrževanje.

Opomba: Če je predmet najema del poslovne stavbe, je potrebno navedene zahteve smiselno zagotoviti za del poslovne stavbe.

1. Najemodajalec mora razpolagati z dokazili, da je lastnik poslovne stavbe oziroma dela poslovne stavbe, ki se oddaja v najem oziroma, da razpolaga z drugo pravno podlago, na podlagi katere lahko odda nepremičnino.
2. Tehnične zahteve:

Prostori morajo biti pripravljeni za namestitev računalniške opreme skladno z zahtevami Strokovno informacijskega centra VDT RS in tozadevno sprejetimi dokumenti Ministrstva za javno upravo, Direktorata za informatiko (normativi za projektiranje in izgradnjo LAN - različica 6.1, junij 2017, Ministrstvo za javno upravo, Merila za ureditev poslovnih prostorov za potrebe vladnih proračunskih uporabnikov, različica 4.0.). Kontaktna oseba pri Strokovno informacijskem centru VDT RS za področje mreže je g. Sebastijan Rakovec, telefonska številka: 01/434 19 60, elektronski naslov: [sebastijan.rakovec@dt-rs.si](mailto:sebastijan.rakovec@dt-rs.si), za področje IT pa g. Damjan Kovač, tel. št. 02/234 87 39, [damjan.kovac@dt-rs.si](mailto:damjan.kovac@dt-rs.si).

Dodatne zahteve:

* vsako delovno mesto mora biti opremljeno s 4 – 6 vtičnicami (230 V), namenjene priključevanju računalnikov in drugih računalniških naprav, ki se lahko uporabljajo izključno samo za te naprave, zato morajo biti v poslovnih prostorih tudi vtičnice 230 V za priključevanje naprav za vzdrževanje in čiščenje prostorov;
* vsako delovno mesto mora biti opremljeno s 3 – 4 LAN priključki za povezovanje z omrežjem;
* lokalna **računalniška omrežja in viri napajanja** -strukturirano ožičenje je sestavljeno iz napeljave 230 V in univerzalnega sistema pokablenja ter je namenjeno za podatkovni razvod LAN, telekomunikacijsko in avdiovizualno mrežo ter protipožarni in protivlomni sistem;
* **vtičnice in priključk**i - vse vtičnice in priključke je treba zagotoviti v skladu z zadnjo veljavno različico normativov za projektiranje in izgradnjo LAN;
* **telekomunikacijska vozlišča** - prostori morajo biti urejeni in opremljeni v skladu z zadnjo veljavno različico normativov za projektiranje in izgradnjo LAN.

1. Potrebne površine: Skupna uporabna površina prostorov, ki je predmet najema, je glede na potrebe ocenjena na okvirno 370 m² za pisarniške in spremljajoče prostore, z vključenim prostorom za hranjenje priročnega arhiva za 20 tekočih metrov gradiva.

Od podanih kvadratur so možna določena odstopanja, ki se bodo presojala pri morebitnih pogajanjih.

Predmet najema niso površine delov stavbe, ki so v skupni rabi stavbe (hodniki, avle, kotlovnica, skupne sanitarije, skupne čajne kuhinje, skupna dvigala, skupna stopnišča...), souporaba takšnih prostorov, v kolikor obstajajo, je vključena v ceni najema poslovnih prostorov.

1. Prostorska razporeditev in opremljenost prostorov: Poslovni prostori morajo biti opremljeni s pisarniškim pohištvom v obsegu in kvaliteti, kot je to določeno v nadaljevanju. Pohištvo mora biti kakovostno (kakovostna površinska obdelava) in enotnega izgleda (barvno usklajeno).
2. **Poslovni prostori - 20 delovnih mest:**
3. **4 pisarne z dvema delovnima mestoma (2 DM) za potrebe javnih uslužbencev**

Predvidena oprema za posamezno delovno mesto:

* pisalna miza (z odlagalno in računalniško površino) ter predalnikom,
* pisarniški stol,
* najmanj ena visoka dvokrilna omara za dokumente, s ključavnico,
* nižja omarica,
* koš za smeti,
* v vsaki pisarni stoječi obešalnik oz. garderobna stena in posoda za dežnike.

1. **2 pisarni z enim delovnim mestom (1 DM) za potrebe javnega uslužbenca**

Predvidena oprema za posamezno delovno mesto:

* pisalna miza (z odlagalno in računalniško površino) ter predalnikom,
* pisarniški stol,
* ena visoka dvokrilna omara za dokumente, s ključavnico,
* nižja omarica,
* koš za smeti
* garderobna stena oz. stoječi obešalnik v vsaki pisarni in posoda za dežnike.

**2 pisarni s tremi delovnimi mesti (3 DM) za potrebe javnih uslužbencev**

Predvidena oprema za posamezno delovno mesto:

* pisalna miza (z odlagalno in računalniško površino) ter predalnikom,
* pisarniški stol,
* najmanj ena visoka dvokrilna omara za dokumente, s ključavnico,
* nižja omarica,
* koš za smeti,
* garderobna stena ali stoječi obešalnik v vsaki pisarni in posoda za dežnike.

**2 pisarni z enim delovnim mestom (1 DM) za državnega tožilca RS**

Predvidena oprema za posamezno delovno mesto:

* pisalna miza (z odlagalno in računalniško površino) in predalnikom,
* pisarniški stol,
* vsaj ena visoka dvokrilna omara za dokumente, s ključavnico,
* nižja omarica,
* koš za smeti
* garderobna stena ali stoječi obešalnik v vsaki pisarni in posoda za dežnike.

**1 pisarna z dvema delovnima mestoma (2 DM) za potrebe državnega tožilca RS**

Predvidena oprema za posamezno delovno mesto:

* pisalna miza (z odlagalno in računalniško površino) in predalnikom,
* pisarniški stol,
* vsaj ena visoka dvokrilna omara za dokumente, s ključavnico,
* nižja omarica,
* koš za smeti,
* garderobna stena ali stoječi obešalnik v pisarni in posoda za dežnike.

1. **Spremljajoči prostori:**
2. **Velika sejna soba za cca 10 oseb (okvirno 29 m²)**

Predvidena oprema:

* sestavljiva konferenčna miza za 10 oseb,
* 10 sejnih stolov,
* ustrezne instalacije, ki omogočajo uporabo novih komunikacijskih tehnologij, prostor za pametno tablo, mrežni priključki.

1. **Povezovalni hodnik z visokimi omarami**

Predvidena oprema:

* dovoljšne število visokih omar, ki omogočajo hrambo 20 tekočih metrov arhivskega gradiva.

1. **Sistemski prostor**

ODT MB ima sistemski prostor v tretjem nadstropju na naslovu poslovanja. Če se bodo ponujeni poslovni prostori nahajali v isti stavbi kjer ODT MB že posluje, bo potrebno vse nove pisarne povezati z obstoječim sistemskim prostorom, prav tako bo potrebno povezati naprave za kontrolo pristopa.

Če ponujeni poslovni prostori ne bodo na isti lokaciji kjer ODT MB že posluje, je potrebno v okviru predmeta najema zagotoviti sistemski prostor.

1. **Tiskalniški otok (okvirno 4 do 8 m²)**

Lokacija tiskalniškega otoka mora biti hitro dostopna za zaposlene (praviloma na vsakem koncu hodnika, če je hodnikov več). Zagotovljeno mora biti dovolj veliko število električnih vtičnic in mrežnih priključkov za namestitev mrežnega tiskalnika in morebitnega dodatnega fotokopirnega stroja, omogočena mora biti delovna površina za pregled in spenjanje gradiva, prostor za omarico za hrambo papirja in prostor za napravo za uničevanje papirja (vsaj 4 vtičnice 230V in 4 LAN priključki).

1. **Čajna kuhinja (okvirno 3 do 4 m²)**

Poslovni prostori morajo imeti eno čajno kuhinjo.

Čajna kuhinja mora biti opremljena s priročnimi omaricami za shranjevanje, kuhalno ploščo, pomivalnim koritom in manjšim hladilnikom. Zaželeno je, da je v čajni kuhinji tudi pomivalni stroj in manjša miza ali jedilni pult za štiri kuhinjske stole.

1. **Ločene moške in ženske sanitarije**.

Na hodnikih morajo biti zagotovljeni ločeni ženski in moški sanitarni prostori. Pri ženskih sanitarijah je potrebno zagotoviti najmanj 1 kabino, pri moških pa najmanj 1 sanitarije za moške (1 pisoar) in eno kabino.

Sanitarije morajo biti opremljene z ustrezno sanitarno keramiko in sanitarno opremo.

**3. Rok selitve v najete prostore:**

Predvidoma v roku 2 meseca od podpisa pogodbe. Odstopanje od predvidenega roka bo predmet pogajanj.

**4. Čas trajanja najema:**

Najemna pogodba se bo sklenila za nedoločen čas. Odpovedni rok je eno leto.

**5. Ponudbena cena:**

Ponudnik mora obvezno izpolniti priloženi obrazec PONUDBA.

**6. Način, mesto in čas oddaje ponudbe:**

Ponudbena dokumentacija, ki jo sestavlja pravilno izpolnjen obrazec ponudbe z vsemi obveznimi prilogami, mora prispeti najkasneje do dne **27. 1. 2025 do 12.00 ure** na naslov: Ministrstvo za pravosodje, Župančičeva 3, 1000 Ljubljana.

Ponudbena dokumentacija mora biti predložena v fizični obliki, v zaprti kuverti, kjer mora biti na sprednji strani navedeno: PONUDBA ZA NAJEM OPREMLJENIH POSLOVNIH PROSTOROV ZA POTREBE POSLOVANJA OKROŽNEGA DRŽAVNEGA TOŽILSTVA V MARIBORU, **številka:** **352-20/2024-2030 z oznako: »NE ODPIRAJ – ZBIRANJE PONUDB!«**

**Na zadnji strani kuverte mora biti naveden** **naziv** in **naslov ponudnika**!

Ponudniki lahko ponudbeno dokumentacijo pošljejo priporočeno po pošti ali jo oddajo osebno v vložišče ministrstva. Pravočasnost ponudbe se presoja po prejemni teoriji.

Ponudbe, ki bodo prispele po izteku zgoraj določenega roka, bodo izločene iz postopka in bodo zaprte vrnjene ponudniku.

**7.** **Odpiranje ponudb in merila za izbor:**

Odpiranje ponudb ne bo javno.

Predmet točkovanja bodo le ponudbe, ki bodo ponujale poslovne prostore, skladne z zahtevami iz predmetnega povabila.

Merila in kriteriji za izbor bodo:

* 90 % najnižja ponudbena cena za najem,
* 10 % uporabnikova presoja glede primernosti prostorov.

**T = 0,9 x Tc + 0,1 x Tppp**

Točke za ponudbeno ceno: Tc = 100 x Cmin.∕ Ci ,

Cmin najnižja ponudbena cena

Ci cena ocenjevane ponudbe

Točke za prednosti poslovnega prostora: Tppp = t1 + t2 iz spodnjega seznama

Merila in kriteriji za izbor prednosti prostora:

|  |  |  |  |
| --- | --- | --- | --- |
|  | **PREDNOSTI** | **DA** | **NE** |
| 1 | Ponujeni poslovni prostori se nahajajo na istem naslovu kot je sedež ODT Maribor | 50 točk | 0 točk |
| 2 | uporabnikova presoja glede primernosti prostorov – visoka kvaliteta prostorov | 50 točk | 0 točk |

**Ministrstvo bo v postopek vključilo tudi pogajanja. Ministrstvo bo izvedlo pogajanja s ponudnikom, ki bo v okviru točkovanja ponudbe prejel točke za prednosti prostorov. Predmet pogajanj je lahko cena najema, prilagoditve ter rok selitve v prostore.**

**Končno točkovanje ponudb bo ministrstvo izvedlo po opravljenih pogajanjih.**

Ponudniki bodo o rezultatih zbiranja ponudb obveščeni na njihov naslov v roku 10 dni po zaključenem postopku pogajanj.

**8.** **Drugi pogoji:**

**Zbiranje ponudb je informativno in ministrstvo ne zavezuje k podpisu najemne pogodbe.**

**9. V primeru odločitve o najemu oz. v fazi pogajanj bo ministrstvo lahko od ponudnika zahtevalo predložitev še sledeče dokumentacije**:

* potrdilo/ izjavo o plačanih davkih in prispevkih (tuj državljan mora priložiti potrdilo, ki ga izdajo institucije v njegovi državi, enakovredne institucijam, od katerih se zahteva potrdilo za slovenske državljane, kolikor takega potrdila ne more pridobiti, pa lastno izjavo, overjeno pri notarju, s katero pod kazensko in materialno odgovornostjo izjavlja, da ima plačane davke in prispevke). Ponudbe, ki imajo izkazane neplačane zapadle davčne obveznosti, bodo izločene,
* potrdilo, da v zadnjih šestih mesecih ponudnik ni imel blokade TRR (velja za pravne osebe in s. p., tuja pravna oseba mora priložiti potrdila, ki jih izdajo institucije v njegovi državi, enakovredne institucijam, od katerih se zahteva potrdila za slovenske pravne osebe, v kolikor takega potrdila ne more pridobiti, pa lastno izjavo, overjeno pri notarju, s katero pod kazensko in materialno odgovornostjo izjavlja, da v zadnjih šestih mesecih ni imel blokade TRR),
* dokazilo, da ima objekt uporabno dovoljenje za poslovne prostore in tovrstno dejavnost ali izjavo, da je bil objekt zgrajen pred 31. 12. 1967,
* energetsko izkaznico poslovne stavbe, ki bo dokazovala, da stavba izpolnjuje vsaj minimalne zahteve glede energetske učinkovitosti kot jih določa predpis, ki ureja upravljanje z energijo v javnem sektorju,
* načrt poslovnih prostorov z vrisano opremo v posameznih prostorih, ustrezno številom delovnih mest v posameznem prostoru,

**10. Dodatne informacije in vprašanja:**

Dodatna vprašanja, s pripisom številke zadeve, lahko zainteresirani ponudniki do **20. 1. 2025** posredujejo na naslov: Ministrstvo za pravosodje, Župančičeva 3, 1000 Ljubljana ali na [gp.mp@gov.si](mailto:gp.mp@gov.si).

**Andreja Katič**

**ministrica**

Priloga:

* Obrazec ponudbe, 1 x

**PONUDBA ŠT.\_\_\_\_\_\_\_\_\_\_\_\_\_\_\_\_**

**za najem opremljenih poslovnih prostorov za Okrožno državno tožilstvo v Mariboru**

**I . Podatki o ponudniku**

Ponudnik mora obvezno izpolniti spodnji del obrazca!

|  |  |  |
| --- | --- | --- |
| Firma oz. ime in priimek ponudnika |  |  |
| Naslov |  |  |
| Matična številka ali EMŠO |  |  |
| ID za DDV ali davčna št.: |  |  |
| Številka TR računa |  |  |
| Številka telefona |  |  |
| Elektronski naslov |  |  |
| Pooblaščena oseba za podpis pogodbe |  |  |
| Pooblaščena oseba za tolmačenje ponudbe |  |  |
| Številka mobilnega telefona pooblaščene osebe za tolmačenje ponudbe | |  |
| Ponudnik je fizična oseba \* | | DA NE |
| Ponudnik je pravna oseba | | DA NE |

**Il. Podatki o ponujeni nepremičnini:**

1. Naslov oz. lokacija ponujene nepremičnine: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Zemljiško knjižni izpisek ponujene nepremičnine oziroma dokazilo o lastništvu oziroma druga pravna podlaga kot dokazilo za uporabo in oddajo ponujene nepremičnine v najem.

# III. Ponudbena cena za najem opremljenih poslovnih prostorov

\*V primeru, da ponudnik v ponudbi nastopa kot fizična oseba, v spodnji obrazec vpiše posamezne ponudbene cene kot bruto ponudbene cene, skupno ponudbeno ceno kot bruto skupno ponudbeno ceno.

|  |  |  |  |  |
| --- | --- | --- | --- | --- |
| Zap.št. | Poslovni prostori | Površina v m² | Cena/m²/mesec v EUR | Skupaj /mesec v EUR |
| 1 | Skupna uporabna površina poslovnih prostorov (pisarne, sejna soba, notranji hodnik) |  |  |  |
| 2 | Skupna uporabna površina spremljajočih prostorov (čajna kuhinja, sanitarije, sistemski prostor) |  |  |  |
|  | Skupaj ponudbena cena za poslovne prostore brez DDV |  |  |  |
|  | Obratovalni stroški na mesec (druga alineja opomb) | **/** |  |  |

Opombe:

* Vse cene za poslovne prostore morajo biti izražene v neto znesku. Na podlagi 44. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23) se za najem nepremičnin DDV ne obračunava.
* Obratovalni stroški (kot na primer: *stroški za komunalne storitve: elektrika, vodarina, ogrevanje, dnevno in generalno čiščenje vseh prostorov, hišniška dela na tej lokaciji, popravila, čiščenje in urejanje okolice, NUSZ, vsi stroški tehničnega varovanja*) so vsi stroški, ki jih najemodajalec uporabniku obračuna mesečno poleg najemnine.
* Praviloma se morajo obratovalni stroški obračunavati po dejanski porabi. Zaželeno je, da imajo poslovni prostori svoj števec za elektriko.

Najemodajalec v spodnji tabeli navede katere stroške bo zaradi nezmožnosti obračuna po dejanski porabi obračunaval v pavšalnem znesku na mesec in katere po dejanski porabi. V primeru, ko se obratovalni stroški obračunavajo po dejanski porabi, se ocenijo predvideni povprečni obratovalni stroški na mesec, glede na celoletno povprečje.

| Zap.št. | Uporabniku se bodo mesečno obračunavali naslednji obratovalni stroški - ponudnik navede stroške | Strošek obračunan pavšalno/po dejanskih stroških | Ocena mesečnega stroška v EUR |
| --- | --- | --- | --- |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| 10 |  |  |  |

1. **Merilo:**

Merilo za izbor je ekonomsko najugodnejša ponudba. Pri oceni ponudb se upošteva skupna ponudbena cena za najem prostorov na mesec v EUR (90 %) in prednost poslovnih prostorov, ki jo oceni uporabnik (10 %).

Ponudnik se strinja, da bo doseganje prednosti poslovnih prostorov naročnik lahko preveril z ogledom poslovnih prostorov v teku razpisa.

**V. Obvezne priloge:**

* Zemljevid/načrt/karta z oznako ponujene lokacije
* Krajši tehnični opis ponujenih poslovnih prostorov in opreme
* Skica poslovnih prostorov z vpisanimi m² v posameznih prostorih in s številom delovnih mest v posameznem prostoru (pisarni)
* Fotografije zunanjosti in notranjosti ponujenih poslovnih prostorov.

Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ žig in podpis ponudnika: